80 



— A test felül fénytelen, az előtör háta pikkelyszerűen ránczolt, 

 a szárnyfedők rovátkoltan barázdások, a pontok haránt- 

 rovátkákká kihúzottak, a közterek nagyon keskenyek, harántul 

 ránczoltak, sűrű finom pont- és sörtesorral. A finoman és 

 sűrűn szőrös test többnyire barna, a lábak barnás-sárgák, 

 ritkán sötétek 3 



2. Az előtör háta gyéren pontozott és bőrszerű en reczézett, 

 ezért nem erősen fénylő. 1. pusillus. 



— Az előtör háta sűrűn és erőteljesen pontozott, sima és fénylő. 



2. cribrellus. 



3. Felül fénytelen, az előtör hátának pontozottsága nagyon 

 finom és alig látható, a szárnyfedők barázdái nem mélyek. 



3. cinereus. 



— Felül gyengén fénylő, az előtör háta sűrűbben és mélyebben 

 pontozott, a pontok elég jól láthatók, a szárnyfedők rovátkolt 

 barázdái mélyek. 4. numidicus. 



1. Crypturgus pusillus Gyllenhal (parallelecollis Eichh.) 



Hosszúkás, fénylő, fekete, majdnem csupasz. Az előtör háta 

 hosszúkás, kissé hosszabb mint széles, finoman bőrszerűen ránczolt 

 és gyéren pontozott, hosszanti középvonala sima. A szárnyfedők 

 olyan szélesek, mint az előtör háta a középen és kétszer oly hosszúak, 

 mint egjmttesen szélesek, mélyen pontozottan-barázdások, a közterek 

 szélesek, a középen egy sor egymástól távol álló ponttal. Hossza 

 1—1-1 mm. 



Előfordul egész Európában, Algírban, Japánban és Észak- 

 Amerikában. Magyarországon (Trencsén, Tátrafüred, Tátraszéplak, 

 Bártfa, Hoverla, Nagytalmács, Szebenhegység, Kudsiri havasok : 

 Chirpa) és Bosznia s Herczegovinában (Ruiste, Pesurici, Rogatica, 

 Trebevic, Visegrád, Cevljanovic, Vucjaluka) elterjedt, de nem épen 

 gyakori faj. 



Tápnövénye első sorban a lúczfenyő {Picea excelsa), de előfordul 

 még a következő tűlevelűeken : Abies pectinata, Larix eurojmea^ Pimis 

 silvestris, P. strohus^ P. pinasier, P. pinea, P. austriaca, P. montana, 

 P. leucodermis. 



Evenként úgy látszik két nemzedéke van, késő tavasszal rajzik 

 és mint kifejlődött bogár, báb- vagy lárvaállapotban telel át. Rág- 

 ványa vízszintes anyamenetből és sűrűn egymás mellett futó keskeny 

 függőleges lárvamenetekből áll ; sok esetben azonban más szúfélo 

 meneteiben található az ott levő falisztben. Úgy a fiatalabb mint a 

 vén fákat támadja meg, kártétele azonban nem nagy és így alig 

 számbavehető, ennélfogva erdészeti szempontból alig bir nagyobb 

 fontossággal. 



